কালীবাড়ীর এ ঐতিহ্যবাহী পুকুরটি জনস্বার্থে রায়েরকাঠীর জমিদাররা খনন করলেও দেশ বিভাগের পরে এটি জেলা পরিষদের মালিকানায় চলে যায়। পরবর্তী সময়ে প্রতিবছর জেলা পরিষদ পুকুরটি মাছ চাষের জন্য লিজ দিয়ে অনেক টাকা রাজস্ব আয় করত। কিন্তু বর্তমানে প্রভাবশালী একটি মহল পুকুরটি ভরাট করে ভিটি বরাদ্দের পায়তারা করছে। এতে করে ৩শ’ বছরের ইতিহাস ও ঐতিহ্য বিলিন হতে চলছে। পুকুরটি এভাবে বিলুপ্ত হওয়ার ঘটনা শুনে এলাকাবাসীর মাঝে হতাশা ও ক্ষোভ বিরাজ করছে। কিন্তু তারা প্রভাবশালী মহলের ভয়ে প্রতিবাদ করার সাহস পাচ্ছেনা।